อาเจียนไม่ยอมหยุดทานอะไรไม่ได้ควรทำยังไง
สวัสดีค่ะอาการอาเจียนมาก จนกินไม่ได้นั้น อาจจะเกิดมาจาก ภาวะอาหารเป็นพิษได้มากที่สุดหากเพิ่งเป็นมาเฉียบพลัน มีปวดท้อง ถ่ายเหลวร่วมด้วย สาเหตุอื่นๆที่อาจเป็นไปได้เช่น การมีกรดไหลย้อน กระเพาะอาหารอักเสบ มีแผลในกระเพาะอาหาร การมีถุงน้ำดีอักเสบ ไส้ติ่งอักเสบ โดยถ้าเป็นไส้ติ่งอักเสบจะปวดท้องน้อยด้านขวามากอย่างชัดเจน หรืออาจเกิดจากภาวะการตั้งครรภ์ แต่ไม่จำเพาะเจาะจง หากมีอาการเวียนศีรษะร่วมด้วยอาจนึกถึงภาวะน้ำในหูไม่เท่ากันได้เช่นกันแนะนำว่าถ้ายังอาเจียนเยอะ กินได้น้อย ร่วมกับปวดท้องมาก มีไข้ด้วย ควรต้องไปพบแพทย์เพื่อตรวจเพิ่มเติมหาสาเหตุที่แน่ชัดต่อไปในเบื้องต้น รับประทานอาหารอ่อนๆที่สุกสะอาด กลิ่นและรสไม่จัดเกินไป ดื่มน้ำเปล่าสะอาดมากๆ กินยาแก้อาเจียนก่อนมื้ออาหารหรือยาแก้เวียนศีรษะเพื่อบรรเทาอาการได้